钦定古今图书集成/理学汇编/文学典/第106卷 > 吕时臣
## 钦定古今图书集成/理学汇编/文学典/第106卷 > 吕时臣

按《列朝诗集》：吕山人时臣，字仲父，鄞县人。早岁称诗，
先于沈嘉则，避仇远游，历齐、梁、燕、赵间。十年，客食诸
王门下，旅寓章丘，与李伯华论诗词，伯华曰：“诗必唐，
词必元。”在章、历三时，诗词大变。至青州，客衡藩，衡庄
王爱其诗，为刻《甬东野人槁》。晚客沈藩，沈宣王礼之，
亚于谢榛。年七十，客死河南涉县，鲁王孙中立序其
诗曰：“山人鹤骨，癯癯若出衣表。贞介廉洁，不妄交，不
苟取，故为诸王侯所重。”